TERVETULOA
KATSO JA USKO
PASTORI TOMMY LILJAN SEURASSA
YKSI OHJELMA SINULLE
JOTTA KATSOT JA USKOT
ETTÄ JEESUS ELÄÄ
TUOTTANUT
PASTOR TOMMY LILJA MINISTRIES GLOBAL TV
HÄN KUOLI EDESTÄMME. ME ELÄMME HÄNELLE.
Ruotsissa vain juutalaiset tarvitsevat henkivartijoita
Jumalan siunausta ja tervetuloa ohjelman pariin!
Olen Tommy Lilja, PTL-järjestön perustaja ja johtaja.
Tänään olen Tukholman synagogassa.
Tämä on erikoisjakso, joka käsittelee Israelia.
Israel on hyvin erityinen maa.
Tässä jaksossa tapaatte -
Israelin Ruotsin-suurlähettilään Isaac Bachmanin.
Tunnemme Lähi-idän paremmin kuin kukaan muu, koska asumme siellä.
Ruotsista käsin on hyvin vaikeaa, miltei mahdotonta, -
ymmärtää konfliktia kahdesta ilmeisestä syystä.
Näette myös lyhyen videon, jossa kerrataan Israelin historiaa.
Unelma toteutui. Ihmisiä palasi maailman kaikista maista.
Maailma seurasi hämmästellen.
Ohjelman lopussa haastattelen rakasta ystävääni Ulf Cahnia.
Olin valmistellut kysymyksen, josta hän ei tiennyt etukäteen.
Hän on erityinen henkilö. Hänen esi-isänsä on Aaron.
Pyysin häntä lausumaan Aaronin siunauksen.
Jevarechecha Adonai v'ishmerecha
Jaer Adonai panav eliecha vejehunecha
Isa Adonai panav eleicha vejasem lecha Shalom
Edessämme on siis mielenkiintoiset kaksikymmentä minuuttia.
Olet erittäin tervetullut ohjelman pariin!
Vuodesta 1948 yli kolme miljoonaa juutalaista on palannut Israeliin.
Paluulaki takaa maailman jokaiselle juutalaiselle oikeuden palata Israeliin.
Vuonna 2014 yli 4 500 ukrainan- juutalaista pakeni Israeliin.
Juutalaistoimiston johtaja Natan Sharansky: -
"Jokainen tänä vuonna (2014) Israeliin saapunut maahanmuuttaja -
päättää 2 000 vuotta kestäneen harhailun."
Tunnemme Lähi-idän paremmin kuin kukaan muu, koska asumme siellä.
Ruotsista käsin on hyvin vaikeaa, miltei mahdotonta, -
ymmärtää konfliktia kahdesta selvästä syystä.
Lähi-idässä on käynnissä jatkuva konflikti.
Vuoroin se laantuu, vuoroin kiihtyy.
Ruotsille konfliktit ovat olleet vieraita kahdensadan vuoden ajan.
On suurta, suuri etu ja menestys, -
kun voi kokea niin pitkän konfliktittoman jakson.
Voimme vain kadehtia sitä.
Toiseksi Lähi-idän konflikti on muuttunut uskonnolliseksi.
Ruotsissa ei harjoiteta uskontoa. Sen yhteiskunta on hyvin maallistunut.
Kummastakin syystä on hyvin vaikea analysoida, -
mistä konfliktissa on kyse, jos istuu mukavasti huoneessa Tukholmassa.
Valitettavasti me tiedämme, mistä siinä on kyse.
Siksi Ruotsin päätös [tunnustaa pales- tiinalaisvaltio] on hyvin teoreettinen.
Ajatuksena on parantaa konfliktin heikomman osapuolen asemaa.
Se ei ole ulkopolitiikkaa. Se on sosiaalipolitiikkaa, -
potentiaalin kasvattamista.
Se ei edusta järkevää ulkopolitiikkaa.
Vastuullista ulkopolitiikkaa olisi ajatella, -
mikä saisi palestiinalaiset tulemaan neuvottelupöytään.
Pidämme Ruotsia johtavana valtiona ja voimakkaana maana -
siltojen rakentamisessa keskenään vihamielisten osapuolten välille -
konflikteissa ja maiden sisäisissä selkkauksissa.
Tässä tapauksessa Ruotsi on ikävä kyllä lähtenyt väärälle tielle.
Se lähettää vääränlaista viestiä, -
eikä se näytä käsittelevän Lähi-idän konfliktia objektiivisesti.
Jos ei mietitä konfliktia, [Ruotsin ja Israelin] suhteet ovat hyvät.
Oletan, että aikomuksemme on -
jatkaa kaksitahoista suhdettamme.
Jätämme konfliktin ja siihen liittyvät erimielisyydet sikseen -
ja tarkastelemme muita teemoja, kuten innovaatioita, lääketiedettä, -
tiedettä, yrityselämää ja kauppaa, -
ja käsittelemme niitä erillään ja itsenäisesti.
Olemme tehneet niin aiemmin. Oletan sen jatkuvan, ja se jatkuukin.
Ensiksikin haluamme kiittää Tommy Liljaa -
ja suurta projektiaan, jossa autetaan Israelia.
Israel on moderni valtio, mutta olemme yhä luomisvaiheessa.
Israel sopeuttaa yhteiskuntaansa eri maista tulevia juutalaisia.
Jotkut tulevat omasta vapaasta, henkilökohtaisesta tahdostaan.
Jotkut etsivät turvapaikkaa, joita tarjoamme heille juutalaisina.
Jos jotakin ollaan opittu, se on se, -
että juutalaiset tarvitsevat turvapaikkaa.
Juutalaisvaltio, Israel, on juutalaisten rakentama -
juutalaisia varten, ja sitä ylläpitävät juutalaiset.
Se on kansainvälinen, avoin yhteiskunta, jossa on vähemmistöjä -
ja vähemmistöillä on täysi oikeus, -
mutta pohjimmiltaan se on juutalais- valtio ja juutalaiskansan turvapaikka.
Tommy Lilja varmistaa osaltaan, -
että niillä, jotka haluaisivat asua Israelissa vapaana pelosta -
ja antisemitismin aiheuttamista vaikeuksista, olisi mahdollisuus siihen.
Se on siunaus. Arvostamme sitä.
Israelin tulisi olla turvapaikka juutalaisille.
Tarkoituksena ei ole vain, että hädin tuskin selviää. Israel on maa, -
jossa voi elää modernisti ja vireästi -
ja antaa erittäin menestyvälle yhteiskunnalle oman panoksensa.
Emme tarjoa yhtään sen vähempää kuin mikään muukaan maa, -
ja teemme sen vaikeissa olosuhteissa. Olemme ylpeitä työstämme.
Olemme oppineet, että kun uskoo siihen, mitä tekee, -
on välttämätöntä integroida maahanmuuttajat huolella.
Se on meidän kaikkien yhteinen projektimme: -
niin hallinnon kuin kansan ja yksilöidenkin.
On tärkeää, että jokainen osallistuu mahdollisuuksiensa mukaan -
maahanmuuttajien vastaanottamiseen.
Voimme toimia mallimaana muillekin.
Olemme tarjonneet Ruotsin viranomaisille yhteistyötä -
maahanmuuttoasioissa.
Voimme oppia Ruotsilta joitakin asioita.
Koska Israel on näin pitkään ottanut vastaan paljon maahanmuuttajia, -
voimme kertoa hyvistä kokemuksistamme myös Ruotsille.
Kanal 10, kiitos tuestanne, jota olette aina osoittaneet.
Jos Ruotsissa on joku kuulijakunta, -
joka ymmärtää Israelia, se olette te, -
jotka nyt katsotte tätä ohjelmaa.
Arvostamme sitä paljon.
Uskomme, että te voitte kääntää kehityskulun Ruotsissa -
jakamalla hyvää uutista Israelista -
ja antamalla totuudellista kuvaa Israelista poliittisesti ja muuten.
Ruotsissa Israel-kuvan päälle on kertynyt liian paljon pölyä.
Toivomme on, että te pystytte puhdistamaan sitä.
Operaatio Suuri eksodus. Perustettu vuonna 1996 Ruotsissa.
Perustajina Tommy Lilja ja hänen seurakuntansa.
Operaatio on auttanut 20 000:ta juutalaista muuttamaan Israeliin.
He tulevat yli 20 maasta: Etiopiasta, Argentiinasta, -
entisestä Neuvostoliitosta, Intiasta ja muualta.
Yhteistyössä Israelin, United Israel Appealin ja Juutalaistoimiston kanssa.
Vuonna 1996 Jumala puhui meille työstä, -
jossa auttaisimme juutalaisia palaamaan Israeliin.
Hän vei meidät Jes. 49:22:een, -
jossa puhutaan Israelin poikien ja tyttärien kantamisesta Israeliin.
Meillä ei ollut rahaa. Emme tienneet, miten se tehdään.
Emme tunteneet edes ketään juutalaista. Saimme hieman rahaa.
Eräs ystävä kehotti ottamaan yhteyttä Ulf Cahn -nimiseen mieheen.
Siitä alkoi erittäin hedelmällinen yhteistyö.
Tähän mennessä olemme auttaneet lähes 20 000:ta juutalaista -
palaamaan Israeliin. Ystäväni Ulf istuu tässä vieressäni.
Tervetuloa ohjelmaan! - Kiitos.
Kuka olet? - Ulf Cahn. Juutalainen nimeni olisi Moshe Cohen.
Asun Ruotsissa. Olen juutalainen.
Työskentelen Keren Hayesod -järjestössä.
Pyhä työmme on auttaa juutalaisia palaamaan kotimaahamme Israeliin, -
kansamme ja historiamme kehtoon.
Muistatko, kun tapasimme? - Hämärästi. Olen jo niin vanha.
Siitä on jo aikaa. Olemme tehneet hyvää työtä näiden 20 vuoden aikana.
Työ on ollut menestyksekästä. - Erittäin.
Olette auttaneet meitä merkittävästi työssämme.
Te olette auttaneet meitä auttamaan juutalaisia.
Se on pyhää työtä molemmille eri näkökulmista.
Olemme yhdessä vahvistaneet Israelia ja pelastaneet juutalaisia.
Minä olen kristitty. Sinä olet juutalainen. Löysimme toisemme.
Aivan. Meillä on sama historia. Jeesus oli juutalainen.
Meillä on sama usko, mitä tulee Jumalaan, -
juutalaiskansan pyhään työhön ja Israelin keskeiseen asemaan.
Sinulla ja minulla on jotakin yhteistä.
Me haluamme, että työ tulee tehdyksi.
Tiedämme, mitä pitää tehdä, ja teemme tarvittavat toimet sen eteen.
Olemme hyvin käytännönläheisiä.
Onko perheesi asunut Ruotsissa aina?
Isä muutti Ruotsiin pakolaisena Saksasta -
vain viikko ennen toisen maailmansodan puhkeamista.
Äitini on holokaustista selviytyjä. Hän on Puolasta.
Hän muutti holokaustin jälkeen Ruotsiin, pakolaisena hänkin.
Minulla on mielenkiintoinen kysymys. Katsojiakin varmasti kiinnostaa, -
miten sukunimesi Cahn äännetään hepreaksi. - Kohen.
"Kohen" tarkoittaa hepreaksi "pappia". Taustani on siis papillinen.
Jos voisimme tehdä aikamatkan taaksepäin -
kahdentuhannen vuoden taa, mitä olisit tekemässä juuri nyt?
Luultavasti jonkinlaista temppelipalvelusta -
juutalaisten temppelissä Jerusalemissa.
Jos olisimme eläneet Jeesuksen aikoina, -
olisimme saattaneet löytää sinut temppelistä. - Ehkäpä jostakin sieltä.
Olisin ollut tekemässä jotakin. Tiedämme sen perimätiedon pohjalta.
Juutalainen nimeni on Moshe ben-Jitschak Hakohen, -
Mooses Iisakinpoika Kohen.
Isäni nimi oli Jitchak ben-Avraham Hakohen, -
Iisak Aabrahaminpoika Kohen.
Näemme, että se siirtyy isältä pojalle.
Meistä monet ovat nähneet Hollywood-elokuvan "Exodus".
Näimme Mooseksen ja Aaronin.
Onko Aaron sukua sinulle?
Aaron on isoisäni monen monituisen sukupolven takaa.
Hän on siis esi-isäsi? - Aivan.
Jos siis olisit elänyt 4 500 vuotta sitten tai 4 000 vuotta sitten, -
olisit saattanut olla mukana tietyissä tapahtumissa.
Ei 4 000 vuotta sitten. 3 300 vuotta sitten. - Kiitos, kun korjasit.
Arvioimme, että noin 3 300 vuotta sitten kansa lähti Egyptistä -
Pyhään maahamme.
Olisit voinut olla mukana kävelemässä Punaisenmeren yli. Se on suurta.
Aivan. Elämme tämän historian kanssa koko ajan.
Kun vietämme juutalaista pääsiäistä, pesachia, -
näemme itsemme tosiasiallisesti orjina, jotka Jumala vapauttaa -
Mooseksen avulla, kävelemässä Punaisenmeren yli -
ja saapumassa Israeliin. Näemme itsemme kuin olisimme siellä.
Se on vahva tunne. Samaistumme vahvasti kansaamme historian kautta.
Minulla on nyt kysymys. Tiedän, ettet ole varautunut.
Onko sinun sallittua siunata minua ja katsojia -
Aaronin papillisella siunauksella, Herran siunauksella? - Ilman muuta.
Katso kameraan ja siunaa hepreaksi.
Herra siunatkoon sinua ja varjelkoon sinua
Herra kirkastakoon kasvonsa teille ja olkoon teille armollinen
Herra kääntäköön kasvonsa teidän puoleenne ja antakoon teille rauhan
Kiitos! Jatkamme haastattelua.
Sitä ennen katsomme kuitenkin videon, -
jonka nimi on "Israel, maailman keskus".
Eräs paikka on kautta historian ollut tapahtumien keskipiste.
Vuosikymmenten kuluessa täällä avautui opetus -
yhdestä Tosi Jumalasta, ihmisten välisestä tasa-arvosta -
sekä Jumalasta, joka tuli ihmiseksi -
ja kantoi synnin rangaistuksen ihmisten edestä.
Maa vaipui horrokseen pitkiksi ajoiksi.
Silti kaupunki oli aina kaiken keskus.
Maa herätettiin uudelleen eloon 1800-luvulla.
Kansa, joka oli asunut hajallaan lähes kahden vuosisadan ajan, -
alkoi kääntää jälleen katseet kohti kotimaataan.
Aivan kuin aika olisi hidastunut, pysähtynyt -
ja odottanut kansaa palaavaksi.
Pohjois-Afrikasta ja Venäjältä syntyi toisen maahanmuuton perusta.
Tuhansia vuosia eri kulttuureissa erillään asuneet -
tulivat yhteen ihmeellisellä tavalla, kun he palasivat maahan.
Alle sadassa vuodessa maa muuttui erämaasta keitaaksi.
"Syntyykö maa yhdessä päivässä?"
Jesajan kysymys Jes. 66:8:ssa (1992-käännös) sai vahvistuksen, -
kun maa, joka ei ollut ollut maa 2 000 vuoteen, -
syntyi äkisti 14.5.1948. Unelmasta tuli totta.
Kansa palasi maailman kaikista maista.
Maailma seurasi hämmästellen.
Valtio syntyi päivässä. Pian sen asema oli vakiintunut.
Nyt kaupunki, kansa ja valtio ovat tapahtumien keskipisteessä -
enemmän kuin koskaan.
Maa on Israel. Kaupunki on Jerusalem ja kansa ovat juutalaiset.
Ensisilmäyksellä Israel on muinainen asutuspaikka ja poliittinen keskus -
maantieteellisesti keskeisen sijaintinsa takia.
Jos tutkii syvemmälle, huomaa, että maa, kaupunki ja kansa -
ovat paljon enemmän. Yhdessä ne muodostavat yhden yksikön, -
jonka tehtävä historiassa vaikuttaa maailman kaikkiin kansoihin.
Tehtävä asettaa kansan, kaupungin ja maan -
historian keskiöön ajasta ikuisuuteen.
Sepä oli hieno video, ja Israel on hieno maa.
Mikä on tärkeää juuri nyt? Mitä on tekeillä?
Tehtävämme on pelastaa juutalaisia, vahvistaa Israelia -
ja saada juutalaiset palaamaan Israeliin.
Tällä hetkellä tilanne on erittäin vakava Ukrainassa.
Venäläiset pyrkivät tunkeutumaan Ukrainan itäosiin.
Ukrainassa kansallismieliset ovat vahvistuneet.
Juutalaiset ovat jääneet taistelevien osapuolten väliin.
Sellaisessa tilanteessa juutalaiset jäävät aina yksin.
Ukrainan juutalaiset tarvitsevat apuamme. He haluavat Israeliin.
Ukraina on pinta-alaltaan hyvin suuri maa.
Se on yhtä suuri kuin koko Keski-Eurooppa.
Pinta-alaa on paljon. Juutalaiset asuvat hajallaan.
Vaatii paljon työtä, jotta pääsee juutalaisten luo -
auttamaan heitä. Sitä teemme.
Keren Hayesodin tehtävä Israelin lakien mukaisesti -
on auttaa juutalaisia Israeliin ja vahvistaa juutalaiskansaa ja -valtiota.
Voitko kertoa jotakin vainoista Ukrainassa?
Sitä tulee kahdelta taholta. Tiedämme historiasta, -
ettei venäläisten mielipide juutalaisista ole kovin myönteinen.
Tiedämme myös, että koska venäläiset ovat Ukrainassa, -
Ukrainan hallinto on kansallismielinen.
Ukrainassa on äärioikeistolaisia ja natsien kaltaisia liikkeitä.
Voi helposti arvata, mitä he haluavat.
He eivät näe juutalaisia osana Ukrainaa.
He pitävät juutalaisia vierasmaalaisina.
Ukrainalla on historiansa. - Erittäin ikävä historia, -
mitä tulee antisemitismiin, aina keskiajalta asti.
Kuten monet Itä-Euroopan maat, sekään ei ole käsitellyt historiaansa -
keskiajalta aina toiseen maailmansotaan asti.
Monet ukrainalaiset auttoivat natseja tuhoamaan juutalaisia.
Tiedämme, mitä tapahtui Babyn Jarin joukkomurhassa, -
kun yli 30 000 juutalaista ammuttiin kuoliaaksi.
Tekijät olivat pääosin ukrainalaisia, eivät saksalaisia tai natseja.
Heillä on ikävä historia. Meidän on autettava juutalaisia vapauteen.
Ukrainassa on yhä 180 000―200 000 juutalaista.
Meidän on tehtävä parhaamme, -
jotta voimme auttaa heitä palaamaan kotiin. - Ja me teemme.
Ulf, -
Israelin Ruotsin-suurlähettiläs Isaac Bachman -
on sanonut, että Ruotsissa vain juutalaiset tarvitsevat henkivartijoita.
Olet asunut täällä monta vuotta. Tapasin myös järjestönne johtajan.
Hänkin painotti, että Ruotsissa tilanne ei ole hyvä.
Ruotsissa tilanne on tosi huono. Syitä on monia.
Ensiksikin Ruotsi on ikävä kyllä hyvin maallistunut maa.
Kaikkia uskonnollisia pidetään jotakuinkin vieraina.
Ruotsin yhteiskunnassa on myös antisemitismiä, -
joka on perua hyvin vanhoilta ajoilta. On myös muita syitä, -
miksi juutalaisyhteisöt tarvitsevat erityistä suojelua, -
jollaista muut seurakunnat tai uskonnot eivät tarvitse.
Juutalaisyhteisön täytyy käyttää paljon rahaa instituutioidemme, -
koulujemme, synagogiemme ja keskustemme suojelemiseen.
Mitä seurauksia sillä on arkeen ja esimerkiksi lasten elämään?
Sitä ei voi oikein sanoa, -
koska jokainen ihminen kokee sen eri tavalla.
Jotkut ihmiset kätkevät Daavidin tähden eivätkä pidä sitä esillä.
He pitävät sitä paidan sisäpuolella.
Tuskin kukaan pitää kipaa päässään julkisesti.
Juutalaiset varovat, mitä he sanovat julkisesti esimerkiksi busseissa.
Oikeasti siis sanot, että Ruotsissa juutalainen ei voi olla juutalainen.
En sanoisi... - Julkisesti.
En sanoisi niin. Sanoisin, että monet juutalaiset -
eivät halua näyttää julkisesti, mitä he ovat.
En usko, että se on luonnollista.
Mutta se on uhka. - On uhkia.
Otatte riskin. - En näe sitä riskinottona.
Olen vain se, joka olen. Olen juutalainen ja ylpeä siitä.
Kasvatimme lapsemme olemaan ylpeitä juutalaisuudestaan.
En usko piileskelemiseen. Olemme sitä, mitä olemme.
Olemme ylpeitä siitä, keitä olemme, ja niin meidän pitääkin olla.
Samanaikaisesti täytyy kuitenkin osata lukea yhteiskuntaa.
On tiettyjä alueita, joilla ei ole viisasta toitottaa juutalaisuuttaan.
Ruotsissa on joitakin lähiöitä ja muita alueita, joissa se ei ole viisasta.
En kuitenkaan piilottelisi mitään, kun kuljen Tukholmassa tai muualla -
hoitaessani tavallisia asioita. - Kiitos, Ulf.
Tämä on todella uutta monille täällä Ruotsissa.
Sitä ei tapahdu ainoastaan Ruotsissa vaan kaikkialla länsimaissa: -
juutalainen ei voi olla juutalainen. Raamatusta tiedämme, -
että jos siunaa Aabrahamia, tulee siunatuksi. Jos kiroaa Aabrahamia, -
tulee kirotuksi.
Istun "Aabrahamin" vieressä. Jos siunaan häntä, tulen siunatuksi.
Jos kiroan häntä, kirous kimpoaa takaisin minuun, -
sillä Jumala puolustaa kansaansa.
Tätä olemme korostaneet PTL:n työssä. Puolustamme Israelia.
Puolustamme juutalaisia. Kun tekee niin, elämässä tapahtuu jotakin.
Monet juutalaiset ovat kiittäneet minua siitä, että olen auttanut heitä.
Sanon, että itse olen se, jolla on syytä olla kiitollinen.
Kun autan sinua, autan itseäni.
Sillä kun siunaan ja autan sinua, siunaus tulee takaisin minulle -
ja minä tulen siunatuksi.
Sinun ja kaikkien juutalaisten auttaminen on keino saada siunaus.
Ulf, jokaisen työhömme osallistuneen puolesta: -
kiitos, että autatte meitä auttamaan teitä.
Suomennos: Marianne Tenetz